רשות המסים בישראל 
מכרז פומבי מס' 3/2014 לטלפונים סלולאריים  
רשות המסים בישראל (להלן: "המוכר") יוצאת במכרז פומבי מס'  3/2014 לקבלת הצעות לטלפונים סלולאריים  (להלן: "המכרז"). 
1.	מוצעים למכירה 807 טלפונים סלולאריים ו-29 אוזניות בודדות. הטלפונים הסלולאריים והאוזניות הבודדות מחולקים ל-2 חבילות דומות בהרכבן ובערכן. למען הסר ספק יובהר כי תתאפשר רק קנייה של חבילה שלמה במלואה / של שתי החבילות במלואן, ולא של טלפונים סלולאריים/אוזניות בודדים. הטלפונים הסלולאריים/אוזניות הינם חדשים, מסוגים שונים, ללא אחריות היצרן. 
2.	להלן רשימת הטלפונים הסלולאריים המוצעים למכירה:
דגם כינוי מסחרי	כמות	הערות	
SAMSSUNG GALAXY CORE	50	*ללא מטען ואוזניות	
SAMSSUNG GALAXY DUOS	50	*ללא מטען ואוזניות	
SAMSSUNG GALAXY MEGA  	30	*ללא מטען ואוזניות	
SAMSSUNG GALAXY MEGA DUOS	5	 	
SAMSSUNG GALAXY NOTE 2	3	*ללא מטען ואוזניות	
SAMSSUNG GALAXY NOTE 2	5	 	
SAMSSUNG GALAXY GRAND	155	*ללא מטען ואוזניות	
SAMSSUNG GALAXY GRAND	5	 	
SAMSSUNG GALAXY GRAND QUATTRO	5	 	
SAMSSUNG GALAXY S2	5	 	
SAMSSUNG GALAXY S2 PLUS	150	*ללא מטען ואוזניות	
SAMSSUNG GALAXY S3	17	*ללא מטען ואוזניות	
SAMSSUNG GALAXY S3	5	 	
SAMSSUNG GALAXY S4	3	 	
SAMSSUNG GALAXY S4	2 	ללא מטען ואוזניות*	
SAMSSUNG GALAXY S4 HD	80	 	
I POHN 5	14	 	
I POHN 5	223	*ללא מטען ואוזניות	
SAMSSUNG    אוזניות	27	 	
I POHN            אוזניות	2	 	
סה"כ פריטים	836	 	
*מכשירים בתפזורת, ללא ערכות ומארזים			

הערה: לכל אחת מהחבילות נקבע ע"י המוכר מחיר מינימום. על הצעת המחיר שתוכרז כהצעה הזוכה יידרש המציע הזוכה להוסיף 15% מס קניה על ערך ההצעה, כמו כן יידרש הזוכה להמציא אישור משרד התקשורת לרישיון סחר, ואישור תקן ממכון התקנים לכל אחד מדגמי המטענים כנדרש במסמכי המכרז.

3.	על המציע לצרף להצעתו את המסמכים הבאים כתנאי להשתתפותו במכרז:
3.1.	תעודת עוסק מורשה.
3.2.	מלוא האישורים הנדרשים עפ"י חוק עסקאות גופים ציבוריים, התשל"ו - 1976. 
3.3.	אישור עדכני על רישום במרשם לגבי תאגידים מסוגו של המציע ואישור עו"ד. 
3.4.	ערבות בנקאית או שק בנקאי על סך 10% מסה"כ המחיר המוצע. מציע אשר הגיש הצעה לשתי החבילות, יגיש ערבות אחת או שק בנקאי אחד בסך 10% מהמחיר המוצע בגין שתי החבילות. הערבות תהיה בתוקף עד ליום 22.6.2014.
4.	את מסמכי המכרז ניתן לקבל ברשות המסים בישראל, רח' בנק ישראל 5 ירושלים קומה 3  חדר 3547 (אצל גב' רות סיני, טל' 02-6663950) החל מיום 3.2.2014 ועד ליום 18.2.2014. ניתן לעיין במסמכי המכרז באתר האינטרנט שכתובתו WWW.MOF.GOV.IL/TAXES (בדף מכרזים משרדיים).
5.	לכתובת זו ניתן גם לפנות בשאלות הבהרה בכתב עד ליום 6.2.2014 בשעה 15:00. ניתן גם לפנות בפקס שמספרו 02-6668252 או לדוא"ל  Ruths@customs.mof.gov.il.
6.	ההצעה תוגש על גבי טופס הצעה בשני עותקים במקור במעטפה סגורה ואטומה הנושאת את מספר המכרז ואת נושא ההתקשרות בלבד ואשר תומצא בתיבת המכרזים במשרדנו ברח' בנק ישראל 5, ירושלים, קומה 3 ליד חדר 3531, עד לא יאוחר מיום 20.2.2014 בשעה 12:00. 
7.	על הצד החיצוני של המעטפה, ידביק המציע מעטפה נוספת סגורה היטב ללא פרטי המציע על גבה, ובתוכה יופיעו שם המציע ופרטי איש הקשר מטעמו (טלפון וכתובת) לשם החזרת המעטפה במקרה הצורך. 
8.	המוכר רשאי לא לקבל אף אחת מההצעות שיוגשו ו/או לבטל את המכרז. 
9.	הזוכה במכרז יידרש לחתום על הסכם במתכונת ההסכם המצורף למסמכי המכרז ולהמציא תוך 15 ימי עסקים אישור לרישיון סחר ממשרד התקשורת ואישור מכון התקנים לכל אחד מדגמי המטענים.
10.	בסתירה בין הוראות מודעה זו לבין הוראות מסמכי המכרז, מסמכי המכרז יגברו.